Diari Oficial de la Generalitat Valenciana


Sumari del DOGV 3732, del 17-04-2000 (2000/2406)

ACORD 28 de febrer de 2000, de la Comissió Territorial d'Urbanisme de València, que fa referència al punt 18 de la modificació Nucli del Far, del municipi de Cullera.
----------------------------------------------------------------------------------------------------------------------------------------------------------------------

### Dades del document

Número de DOGV
:   3732

Data del DOGV
:   17-04-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2406


Data del document
:   28-02-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Correcció d'errades

 Descriptors 

:   * Cullera
    * pla d'urbanisme

ACORD 28 de febrer de 2000, de la Comissió Territorial d'Urbanisme de València, que fa referència al punt 18 de la modificació Nucli del Far, del municipi de Cullera. [2000/S2406]
  
Vist l'expedient tramés per l'Ajuntament de Cullera que fa referència al punt 18 de la modificació Nucli del Far, i de conformitat amb els següents:
  
Antecedents de fet
  
Primer
  
La Comissió Territorial d'Urbanisme de València, en la sessió celebrada el 29 de febrer de 1998, va adoptar l'acord següent:
  
1. Aprovar definitivament els punts 1, 2, 3, 4, 5, 6, 7, 8, 9, 11, 12, 13, 14, 15, 16, 17, 19, 20, 21, 22 i 23 de la modificació Nucli del Far, del Pla General d'Ordenació Urbana de Cullera.
  
2. Mantenir la suspensió respecte del punt 18 atés que no s'han esmenat les deficiències indicades per la Comissió Territorial d'Urbanisme de València en la sessió de 22 d'abril de 1997.
  
3. No considerar el punt 10.
  
Segon
  
Amb data 27 de juliol de 1999, la Comissió Territorial d'Urbanisme de València, va aprovar declarar la caducitat de l'expedient de referència, si bé aquest acord va ser objecte de recurs per l'Ajuntament i estimat per Resolució del conseller d'Obres Públiques, Urbanisme i Transports de 21 d'octubre de 1999.
  
Tercer
  
Amb data 3 de desembre de 1999, va entrar en el Registre de la Comissió Territorial d'Urbanisme de València nova documentació tramesa per l'Ajuntament de Cullera que feia referència exclusivament al punt 18 de l'esmentada modificació.
  
Quart
  
El punt 18 té per objecte recollir en el planejament la modificació número15, la qual va ser suspesa en l'aprovació definitiva per la Comissió Territorial d'Urbanisme de València en la sessió celebrada el 22 d'abril de 1997. S'adduïa com a justificació d'aquesta suspensió la falta d'informe per l'organisme competent en matèria de costes. Atés que fins ara no s'ha presentat, no es pot considerar esmenada la deficiència.
  
Cinqué
  
La Comissió Informativa de la Comissió Territorial d'Urbanisme de València, en la sessió celebrada el 23 de febrer de 2000, va emetre un informe relatiu al projecte de què tractem, complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
Que la Direcció General d'Obres Públiques (Divisió de Costes) de la Conselleria d'Obres Públiques, Urbanisme i Transports ha emés un informe, de 29 de juny de 1999, en el qual es fa constar que la anomenada alternativa 2 (que preveu un ús d'espai lliure juntament a un ús terciari en parcel·les separades) és adequada a la legislació aplicable en matèria de costes, si bé es realitza una precisió per la necessitat de dibuixar les servituds legalment exigibles.
  
Segon
  
Que en la documentació tramesa per l'ajuntament consta l'emissió d'un informe per la Direcció General d'Obres Públiques (Divisió de Costes) de la Conselleria d'Obres Públiques, Urbanisme i Transports, de 3 de setembre de 1999, en el qual es fa constar el compliment dels requisits exigits en anteriors informes de l'organisme esmentat.
  
Tercer
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que estableix l'article 39, per remissió de l'article 55.1, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que s'ha exposat anteriorment, la Comissió Territorial d'Urbanisme, en la sessió celebrada el 28 de febrer de 2000, acorda :
  
Aprovar definitivament el punt 10 de la modificació Nucli del Far, del Pla General d'Ordenació Urbana de Cullera.
  
Contra la present resolució, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció d'aquesta notificació.
  
Tot això, sense perjudici que es puga interposar qualsevol altre recurs que es considere oportú.